**BIKAINTEK 2018 JARRAIBIDEAK**

**Doktoreak kontratatzeko lerroa**

**ARAUBIDEA**

AGINDUA, 2018ko martxoaren 21ekoa, Ekonomiaren Garapeneko eta Azpiegituretako sailburuarena (EHAA 67. zk., 2018ko apirilaren 9koa).

**DIRU-LAGUNTZA ONARTZEA (9.1 art.)**

Diru-laguntza eman izanaren jakinarazpena jasotzen duen egunetik hasi eta hamabost eguneko epean, erakunde onuradunak diru-laguntzari esanbidez uko egiten ez badio, diru-laguntza onartutzat joko da.

**LAN-KONTRATUAK AURKEZTEA (23 Art.)**

Entitate onuradunek 15 egun balioduneko epea izango dute doktoreekin formalizatutako lan-kontratuak aurkezteko, 13. artikuluan aipatzen den laguntza emateko Ebazpenaren jakinarazpenetik aurrera. Aipaturiko lan-kontratua aurkeztu gabe iraungitzen bada epe hori, eskatzaileak laguntzari uko egiten diola ulertuko da.

Kontratuak honako hauek aipatu beharko ditu:

1. Doktorea bere lanpostuan hasten den benetako data eta kontratuaren iraupena.
2. Lanbide-kategoria eta urteko ordainsari gordina, zeinak eskabide-inprimakian jasotakoaren berdina edo handiagoa izan beharko baitu, laguntza zenbatzen hasten den unetik aurrera.
3. Kontratuaren baterako finantzaketa, Ekonomiaren Garapen eta Azpiegitura Sailaren aldetik.

**EGIKARITZE-EPEA (17.3 art.)**

Diru-laguntza jaso ahal izango dute entitate onuradunek ikertzaileekin formalizatzen dituzten 12 edo 24 hilabeteko etengabeko kontratuek, laguntzaren hasiera-datatik zenbatzen hasita (20.3 eta 20.4 art.).

**ENTITATE ONURADUNEN BETEBEHARRAK (8 eta 9 art.)**

8. eta 9. artikuluetan xedatutako baldintza eta betebeharrak betetzea.

**JUSTIFIKAZIO-EPEA (24.2 art.)**

Urte bakoitza amaitu eta hurrengo hilabetean aurkeztu beharko dira **justifikazio-agiriak**.

**JUSTIFIKAZIO BAKOITZEAN AURKEZTU BEHAR DEN DOKUMENTAZIOA (24.2 art.)**

1. Bikaintek 2018 (doktoreak kontratatzeko lerroa) **ordainketa-eskabidea**, I ERANSKINA. Ondorengo estekan ageri den “zuritze jarraibideak” atalean jaitsi daiteke: <http://www.euskadi.eus/eusko-jaurlaritza/-/diru_laguntza/2018/bikaintek-2018/>
2. **Jarraipen zientifiko-teknikoko urteko txostena**, laguntza ematerakoan ezarritako baldintzak betetzen direla egiaztatzekoa. Txosten hori isilpekoa izango da, eta hilabeteko epean aurkeztuko da, laguntza jaso zuen kontratua amaitzen denetik zenbatzen hasita, eta hauek jasoko ditu: kontratatutako pertsonek gauzatutako jarduerak, haiek kontratatuta entitateak lortutako onurak eta egin ohi zirenez gainera gauzatu diren I+G jarduera gehigarriak.
3. Horrela badagokio, jasotako beste sarreren edo laguntzen zerrenda zehatza, zenbatekoak eta jatorriak adierazita.
4. Kontratatutako langilearen azken **10T** agiria, enpresaren ordezkariak sinatuta.
5. Justifikazio aldiari dagokion kontratatutako langilearen **azken bi nominak** eta horien **ordainketa-ziurtagiriak**.
6. Justifikazio aldiko Gizarte Segurantzako azken bi **RNT agiriak** (langileen izenen zerrenda).
7. Justifikazio aldiko azken bi **RLC agiriak** (kotizazioko likidazioaren ordainagiria) eta eta horien **ordainketa-ziurtagiriak**.
8. Justifikazio aldiari dagokion ikertzailearen ikerketa-jardueren **ordu-partea.** Eredu-gida, ondorengo estekan ageri den “zuritze jarraibideak” atalean jaitsi daiteke:

<http://www.euskadi.eus/eusko-jaurlaritza/-/diru_laguntza/2018/bikaintek-2018/>

Proiektu-arduradunak eta kontratatu den pertsonak sinatu beharko dute dokumentu hori.

1. Lanaren emaitzak **argitaratu** egin badira, Teknologia eta Estrategia Zuzendaritzara bidaliko dira argitalpenen kopiak.
2. Era berean, lanaren ondoriozko **patenterik** egonez gero, dokumentatu egingo dira.
3. **Lan-kontratuaren** kopia sinatua eta eguneratua, kontratatu den pertsonaren maila profesionala, urteko soldata gordina eta iraupena adieraziz.
4. Erantzukizun-adierazpena, proiektu-arduradunak eta kontratatu den pertsonak sinatuta. Bertan, hau zehaztu beharko da:
	1. Ikertzaileak enpresari dakarkion kostua, urteko soldata gordinaren eta enpresaren kargura urtean egiten diren gizarte-aseguruen kontzeptuetan banakatuta. Kuotek hobariak badituzte, Gizarte Segurantzaren nahiz enpresaren egiaztagiria aurkeztuko da. Bertan, hau adierazi beharko da:
		* 1. Urteko hobariaren ehunekoa
			2. Urteko guztizko kuotak (hobaririk gabe)
			3. Hobaria duten urteko kuotak
			4. Likidatu behar diren urteko kuotak

Ekonomiaren Garapen eta Azpiegituretako sailburuaren martxoaren 21eko Aginduaren 12.2. artikuluan xedatzen denaren arabera, Agindu honetan jasotzen diren kudeaketa guztiak bitarteko elektronikoen bidez egingo dira, Administrazio Publikoen Administrazio Prozedura Erkidearen 39/2015 Legearen 14.2 artikuluaren arabera.

Dokumentazioa ezarri den epean aurkeztu ezean, ez-betetzearen espedientea hasi ahalko da. Bertan, entzuteko izapidea egingo zaio entitate interesdunari, eta, hala badagokio, laguntzarako eskubidea galdu dela adieraziko du eskudun organoak, ebazpen baten bidez. Gainera, egokia bada, jaso den laguntza eta horri dagozkion legezko interesak itzultzeko betebeharra ezarriko da.